Rithøvundafelag Føroya
Rithøvundafelag Føroya er felag fyri føroyskar rithøvundar og týðarar. Felagið varð sett á stovn 24. mars 1957. Í 2018 vóru umleið 110 limir.

Endamál felagsins er at virka fyri áhugamálunum hjá føroyskum rithøvundum og verja rættindi teirra. Harumframt virkar felagið fyri, at føroyskar bókmentir fáa góðar umstøður at mennast og trívast. 

Rætt til at gerast limur hava øll, ið skriva bøkur á føroyskum máli ella á annan hátt starvast sum rithøvundar.  sum skrivað antin fagrar ella yrkisbókmentir.

Nevndin 
Dagført í oktober 2019

Nevdarlimir:
Sissal Kampmann, forkvinna
Vónbjørt Vang, næstkvinna
Bergur Rasmussen, kassameistari
Lív Maria Róadóttir Jæger, nevndarlimur
Anna Malan Jógvansdóttir, nevndarlimur

Tiltakslimir:
Arnbjørn Ó. Dalsgarð
Oddfríður M. Rasmussen

Formenn 
Sissal Kampmann, 2020-
Vónbjørt Vang 2015-2020
Ludvík á Brekku 2015
Sámal Soll 2014-2015
Helle Thede Johansen 2012-2014
Malan Poulsen 2011–2012
Rakel Helmsdal 2009–2011
Arnbjørn Ó. Dalsgarð 2007–2009
Heðin M. Klein 2006–2007
Carl Jóhan Jensen 2004–2006
Gunnar Hoydal 1998–2004
Lydia Didriksen 1997–1998
Heðin M. Klein 1994–1997
Hanus Kamban 1992–1994
Carl Jóhan Jensen 1991–1992
Turið Sigurðardóttir 1989–1991
Martin Næs 1986–1989
Gunnar Hoydal 1981–1986
Marianna Debes Dahl 1980–1981
Karsten Hoydal 1976–1980
Jákup í Jákupsstovu 1973–1976
Jens Pauli Heinesen 1970–1973
Ólavur Michelsen 1968–1970
Valdemar Poulsen 1967–1968
 Ongin formaður 1960-1966 (felagið óvirkið)
Martin Joensen 1957–1959

EBBA virðisløn 
Virðislønin ber navnið eftir rithøvundan Ebbu Hentze, sum livdi 25. Sep.1929 – 20. Mai 2015.

Tað er nevndin í Rithøvundafelag Føroya, ið ger av, hvør fær virðislønirnar, sum er ásett at vera 25.000 kr. Nevndin hevur heimild at lata eina virðisløn árliga, men eisini onga at lata.

Ebba Hentze var ein fjølltáttaður og viðurkendur høvundur, sum skrivaði bæði barnabøkur, stuttsøgur og yrkingar. Mest kend var hon tó fyri sítt virki sum týðari. Gjøgnum árini hevur Ebba Hentze umsett eitt ótal av bókum til danskt úr enskum, týskum og svenskum, men mest úr føroyskum. Hennara íðna virki við at umseta føroyskar bøkur hevur havt ómetaligan týdning fyri kunnleika til og útbreiðslu av føroyskum bókmentum í Danmark og hinum norður­londunum.

Umframt sítt víðfevndi virksemi sum rithøvundur og týðari legði Ebba stóran dent á at veita yngri høvundum ráð og vegleiðing. Tá ið hon skrivaði testamenti, hevði hon eisini rithøvundar og serliga teir yngru rithøvundarnar í huganum. Í testamentinum stendur soleiðis skrivað:

“Eftir mín deyð skal Listasavn Føroya arva málningar og onnur mynd­listaverk, sum eftir meg eru. Annað, sum er eftir meg, herundir pengar, bøkur og allar aðrar ognir, skal Rithøvundafelag Føroya arva at nýta til stuðul til ungar rithøvundar, ið hava sýnt serligar gávur. Somuleiðis skal Rithøvundafelag Føroya til sama endamál arva øll rættindi míni sum rithøvundur, herundir framtíðar inntøkur frá danska bókasavns­grunninum.”

Við hesum í huga setti nevndin fyri Rithøvundafelag Føroya 26. november 2017 á stovn EBBU-virðislønina, við krónum 570.155,54 á konto.

Fyrsta virðislønin verður handað 20. Mai 2018.

Keldur

Slóðir 
 Rithøvundafelag Føroya

Yrkisfelag
Bókmentir